CELEX: 62017TB0775
Language: hu
Date: 2018-09-24 00:00:00
Title: T-775/17. sz. ügy: A Törvényszék 2018. szeptember 24-i végzése – Estampaciones Rubí kontra Bizottság („Megsemmisítés iránti és intézményi mulasztás megállapítása iránti kereset — Állami támogatások — Valamely tagállam egyik területi egysége által nyújtott adókedvezmények — A belső piaccal összeegyeztethetetlennek nyilvánított támogatási program — A határozat végrehajtása — A kedvezményezettek egyéni helyzetének vizsgálatára irányuló kötelezettség — Bizottsági állásfoglalás hiánya — Keresettel nem megtámadható aktus — Elfogadhatatlanság”)

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/75
            
         
      A Törvényszék 2018. szeptember 24-i végzése – Estampaciones Rubí kontra Bizottság
      (T-775/17. sz. ügy) (1)
      
      („Megsemmisítés iránti és intézményi mulasztás megállapítása iránti kereset - Állami támogatások - Valamely tagállam egyik területi egysége által nyújtott adókedvezmények - A belső piaccal összeegyeztethetetlennek nyilvánított támogatási program - A határozat végrehajtása - A kedvezményezettek egyéni helyzetének vizsgálatára irányuló kötelezettség - Bizottsági állásfoglalás hiánya - Keresettel nem megtámadható aktus - Elfogadhatatlanság”)
      (2018/C 427/101)
      Az eljárás nyelve: spanyol
      
         Felek
      
      
         Felperes: Estampaciones Rubí, SAU (Vitoria-Gasteiz, Spanyolország) (képviselők: D. Armesto Macías és K. Caminos García ügyvédek)
      
         Alperes: Európai Bizottság (képviselők: B. Stromsky és P. Němečková meghatalmazottak)
      
         Az ügy tárgya
      
      Elsődlegesen az EUMSZ 263. cikk alapján a „Baszkföldi adójogi viták – 2007/2215. sz. kötelezettségszegés megállapítása iránti kereset – A november 7-én küldött levelekre válaszul küldött informális üzenet (Álava)” címet viselő 2012. december 4-i és a „Baszkföldi adójogi viták – 2007/2215. sz. kötelezettségszegés megállapítása iránti kereset (Álava) – A 2013. február 22-én, valamint március 4-én és 12-én küldött levelekre válaszul küldött informális üzenet (Álava)” címet viselő 2013. március 26-i levélben foglalt bizottsági határozatok megsemmisítése iránt, másodlagosan pedig az EUMSZ 265. cikk alapján annak megállapítása iránt benyújtott kérelem, hogy a Bizottság jogellenesen elmulasztotta a felperes által a 2017. július 28-án kelt levelében előterjesztett kérelmének a megválaszolását.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant teljes egészében elutasítja.
               
            
                  2)
               
               
                  A Törvényszék az Estampaciones Rubí, SAU-t kötelezi a saját, valamint az Európai Bizottság részéről felmerült költségek viselésére.
               
            
         (1)  HL C 32., 2018. 1. 29.